
	[bookmark: nev]BARTA EVELYN
Számvitel
BA, 3. félév
Budapesti Gazdasági Főiskola
Pénzügyi és Számviteli Kar
	BÁBÁS CSILLA ENIKŐ
Számvitel
BA, 3. félév
Budapesti Gazdasági Főiskola
Pénzügyi és Számviteli Kar


Témavezető:
	Dr. Király Gábor
Főiskolai docens, BGF PSZK




A Boldogság Tudományos Útjain

A dolgozat során arra kerestük a választ, hogy mitől függ a boldogság. Szerettük volna ezt az elvont, és nagyon összetett fogalmat megfoghatóvá tenni valamilyen módon, hiszen tudjuk, hogy nincs mértékegysége a boldogságnak. Irodalomkutatás elvégzése után láttuk, hogy milyen tényezők lehetnek hatással a boldogságra.
 
Ez alapján és néhány saját gondolat alapján kiszűrtük az ESS (European Social Survey) felmérés ötödik hullámához kapcsolódó adatbázisból a szükséges adatokat. Hat összetett (optimálisan súlyozott változók összegeként kapott) indexet határoztunk meg (egészség index, társasági index, munka index, jövedelem index, az elmúlt hetek érzésének indexe, vallás index), melyek egy-egy boldogságfaktort alkottak. Megmutattuk, hogy az egyes tényezők és a boldogság között milyen szoros a kapcsolat, hogy a tényezők milyen mértékben, valamint milyen módon befolyásolják a boldogságot. Ehhez olyan statisztikai eszközöket használtunk fel, mint a korreláció- és regresszió számítás. A korábban felállított hipotéziseinkre vonatkozóan pedig következtetéseket vontunk le.
 
Meghatároztuk Magyarország boldogságátlagát is, amit nemzetközi viszonylatban is megvizsgáltunk. Igyekeztünk megkeresni a választ arra, hogy Magyarország miért csak hátulról a harmadik a sorban.
 
A dolgozat végén összefoglaltuk tanácsainkat arra vonatkozólag, hogy hogyan növelhető a boldogságszint.
 
A legfontosabb következtetésként azt tudtuk levonni, hogy bár nagyon sok mindentől függ a boldogság, mégis egyes tényezők viszonylag nagymértékben befolyásolják (pl. az egészség 14,5%-ban). Megtudtuk, hogy a boldogságnak mintegy 40%-a magyarázható csak ilyen tényezők által, mert 50% a genetikától, további 10% pedig a környezettől függ.
 
A dolgozatunk mindenki számára hasznos lehet, aki szeretne elmélyedni a boldogságkutatásban, illetve szeretné megtudni, hogy hogyan javíthatja a boldogságát.



